# Gjorgi Pop-Atanasov

### Izvor: Wikipedija

G. Pop-Atanasov: “Rukopisni tekstovi na makedonskom narodnom govoru”

Gjorgi Pop-Atanasov - makedonski teolog, istraživač makedonskog rukopisnog nasljeđa, profesor.

## [uredi] Životopis

Gjorgi Pop-Atanasov (Ѓорѓи Поп-Атанасов) rođen je u selu Elešnica u Pirinskoj Makedoniji (Bugarska). Nakon stjecanja bogoslovskog obrazovanja u Bugarskoj radio je kao svećenik Sabornog hrama u Blagoevgradu. Stalna prismotra i pritisci zbog njegove makedonske nacionalne pripadnosti prinudili su ga da emigrira u Republiku Makedoniju gdje stupa u redove Makedonske pravoslavne crkve.

Kao doktor teoloških znanosti radi na Bogoslovskom fakultetu u Skopju. U svom istraživačkom radu najveću pozornost posvećuje temama iz crkvene povijesti makedonskog naroda. Njegov “Rječnik stare makedonske književnosti” prvorazredno je referentno znanstveno ostvarenje u kojem Pop-Atanasov donosi podatke o najznačajnijim makedonskim književnim spomenicima, nastalim u razdoblju od X. do konca XVIII. stoljeća, uzimajući u obzir samo one tekstove koji su nastali u Makedoniji ili su, pak, nastali izvan Makedonije, ali su ih pisali makedonski književni stvaraoci.

## [uredi] Bibliografija

- “Kičevski oktoih” (“Кичевскиот октоих”),
- “Rukopsni tekstovi na makedonskom narodnom govoru” (“Ракописни текстови на македонски народен говор”, “Misla”, Skopje, 1985.),
- “Rječnik stare makedonske književnosti” (“Речник на старата македонска литература”, “Makedonska kniga”, Skopje, 1989.)

Dobavljeno iz "http://hr.wikipedia.org../../../g/j/o/Gjorgi_Pop-Atanasov_acc4.html"

Kategorije: Pirinska Makedonija | Biografije, Bugarska | Makedonski književnici | Teolozi

##### Views

- Članak
- Razgovor
- Trenutna inačica

##### Traži